PATVIRTINTA

Vilniaus miesto savivaldybės tarybos

„Dėl mokesčio už ugdymą ir kitas Vilniaus miesto savivaldybės

meno mokyklose teikiamas paslaugas nustatymo tvarkos aprašo patvirtinimo“

2022 m. spalio 5 d. sprendimas Nr. 1-1595

**SVARBI INFORMACIJA DĖL MOKESČIO UŽ MOKSLĄ IR LENGVATŲ TAIKYMO**

**NUO 2023 M. RUGSĖJO 1 D.**

**I. MOKESČIO MOKĖJIMO TVARKA IR TERMINAI**

1. Mokestį už ugdymą ugdytiniai ( jei ugdytiniai nepilnamečiai asmenys – jų tėvai (globėjai, rūpintojai teisės aktuose nustatyta tvarka) moka **už kiekvieną ugdymo mėnesį. Mokestis mokamas už praėjusį mėnesį ir turi būti sumokėtas iki einamojo mėnesio 20 dienos.**

2. Mokestis už kiekvieno ugdytinio ugdymą **turi būti mokamas atskiru mokėjimu pagal kiekvienam ugdytiniui priskirtą mokėtojo kodą, įmokos kodą** ir suformuotą bei Mokyklos pateiktą mokėjimo kvitą.

3. Nesumokėjus mokesčio už ugdymą daugiau kaip 30 kalendorinių dienų, Mokyklos vadovas įsakymu gali pašalinti mokinį iš Mokyklos apie tai įspėjęs tėvus (globėjus, rūpintojus) raštu prieš 5 darbo dienas.

**II. MOKESČIO UŽ MOKSLĄ LENGVATOS**

4. **Nuo mokesčio už mokslą atleidžiami:**

4.1. **ugdytiniai iš šeimų, gaunančių socialinę pašalpą** pagal Lietuvos Respublikos pinigines socialinės paramos nepasiturintiems gyventojams įstatymą.

\*Ugdytinio tėvai (globėjai, rūpintojai), jei ugdytiniams gali būti taikomos nustatytos lengvatos, Mokyklos vadovui pateikia:

prašymą (nurodant ugdytinio specialybę, klasę, mokytoją);

**pažymą** iš Socialinės paramos centro, kad šeima turi teisę gauti arba gauna socialinę pašalpą.

4.2. **be tėvų globos likę ugdytiniai** (išskyrus atvejus, kai laikinoji globa (rūpyba) nustatyta tėvų prašymu).

\*Ugdytinio globėjai, rūpintojai Mokyklos vadovui pateikia:

prašymą (nurodant ugdytinio specialybę, klasę, mokytoją);

ugdytinio asmens tapatybės dokumentą;

kitus dokumentus, patvirtinančius teisę į atleidimą nuo mokesčio už ugdymą.

4.3. **neįgalūs ugdytiniai.**

\*Ugdytinio tėvai (globėjai, rūpintojai) Mokyklos vadovui pateikia:

prašymą (nurodant ugdytinio specialybę, klasę, mokytoją);

kitus dokumentus, patvirtinančius teisę į atleidimą nuo mokesčio už ugdymą.

5. **Mokestis už ugdymą mažinamas:**

5.1. **socialinę paramą** pagal Lietuvos Respublikos socialinės paramos ugdytiniams įstatymą, išskyrus šio įstatymo 5 str. 3 d. nustatymą paramą, **gaunantiems ugdytiniams** nustatomas **lengvatinis 12,00 Eur per mėnesį mokestis.**

\*Ugdytinio tėvai (globėjai, rūpintojai), jei ugdytiniams gali būti taikomas nustatytos lengvatos, Mokyklos vadovui pateikia:

prašymą (nurodant ugdytinio specialybę, klasę, mokytoją);

**pažymą** iš Socialinės paramos centro, kad šeima turi teisę gauti arba gauna **socialinę paramą**.

5.2. jei **trys ir daugiau ugdytinių iš vienos šeimos** lanko **tą pačią arba skirtingas** Vilniaus m. savivaldybei pavaldžias **neformaliojo švietimo įstaigas**, pateikus tai patvirtinančius dokumentus, **kiekvienam ugdytiniui taikomas 50 proc. dydžio mokestis už ugdymą**.

\*Ugdytinio tėvai (globėjai, rūpintojai) Mokyklos vadovui pateikia:

prašymą (nurodant ugdytinių specialybes, klases, mokytojus);

kitus dokumentus, patvirtinančius teisę į taikomą nuolaidą.

6. Pateikus dokumentus dėl atleidimo nuo mokesčio ar jo sumažinimo, mokestis nemokamas arba mažinamas **nuo kito mėnesio 1 dienos**. **Už parėjusį laikotarpį mokestis neperskaičiuojamas, išskyrus socialiai remtinas šeimas.** Šeimoms, gaunančioms socialines pašalpas ar socialinę paramą mokiniams, mokestis perskaičiuojamas nuo pašalpos ar paramos skyrimo mėnesio už praėjusį laikotarpį, ne ilgesnį kaip trys mėnesiai.

7. Esant galimybei pasinaudoti keliomis lengvatomis, gali būti taikoma tik viena ugdytinio pasirinkta lengvata, lengvatos nėra sumuojamos su kitais nustatytais lengvatiniais paslaugų įkainiais.

8. Jeigu ugdymo sutartis su Mokykla nutraukiama iki jos termino pabaigos, sumokėto už einamąjį pusmetį mokesčio dalis už nelankytus dėl sutarties nutraukimo mėnesius grąžinama pagal tėvo (globėjo, rūpintojo) Mokyklai pateiktą prašymą.

**III. BAIGIAMOSIOS NUOSTATOS**

9. Tėvai (globėjai, rūpintojai) atsako už pateikiamų duomenų ir dokumentų teisingumą.

10. Pasikeitus ar išnykus aplinkybėms ir netekus teisės į atleidimą nuo mokesčio ar jo sumažinimą, tėvai (globėjai, rūpintojai) privalo nedelsdami raštu apie tai pranešti Mokyklos vadovui.